B4-0252, 0264, 0268, 0306 και 0307/99

Ψήφισμα σχετικά με τα ανθρώπινα δικαιώματα στην Ινδονησία, και ειδικότερα στις Μολούκες Νήσους και στο Ανατολικό Τιμόρ

Το Ευρωπαϊκό Κοινοβούλιο,

- λαμβάνοντας υπόψη τα προηγούμενα ψηφίσματά του για την κατάσταση στην Ινδονησία,

Α. λαμβάνοντας υπόψη ότι στις 7 Ιουνίου 1999 θα διεξαχθούν σε ολόκληρη την Ινδονησία οι εκλογές για το Dewan Perwakilan Rakyat, του ινδονησιακού κοινοβουλίου,

Β. λαμβάνοντας υπόψη τα βίαια επεισόδια που σημειώθηκαν στο Αρχιπέλαγος των Μολούκων Νήσων, στην Ινδονησία, και που στοίχισαν τη ζωή σε άνω των 200 άτομα και προκάλεσαν την καταστροφή των οικιών πολλών χιλιάδων οικογενειών,

Γ. ανησυχώντας για την τακτική των ινδονησιακών δυνάμεων ασφαλείας στο θέμα των όπλων και για τις καταγγελίες τόσο των χριστιανών όσο και των μουσουλμάνων περί εύνοιας των τοπικών αστυνομικών και στρατιωτικών δυνάμεων προς την άλλη πλευρά,

Δ. σημειώνοντας ότι πάνω από 9.000 στρατιώτες βρίσκονται αυτή τη στιγμή στις Μολούκες Νήσους και ότι οι τοπικές και περιφερειακές αρχές και αστυνομικές δυνάμεις ελάχιστα έκαναν για να σταματήσουν αυτά τα βίαια επεισόδια,

Ε. σημειώνοντας ότι άνθρωποι διαφορετικής εθνοτικής προέλευσης και θρησκείας έζησαν για πολλά χρόνια ειρηνικά μεταξύ τους σ' αυτήν την περιφέρεια,

ΣΤ. έχοντας επίγνωση ότι τα σημερινά οικονομικά προβλήματα της Ινδονησίας προξενούν μεγάλη πενία σε ευρέα πληθυσμιακά στρώματα και επιδεινώνουν την εσωτερική αστάθεια της χώρας, ενώ χιλιάδες άτομα εγκατέλειψαν την Νήσο Ambon, προκαλώντας σοβαρό προσφυγικό πρόβλημα,

1. καλεί την Κυβέρνηση της Ινδονησίας να θέσει τέλος στα βίαια επεισόδια του Αρχιπελάγους των Μολούκων, να αποκαταστήσει το νόμο στην περιφέρεια αυτή και να στηρίξει την ειρηνική συμβίωση πληθυσμών διαφορετικής εθνοτικής προέλευσης και θρησκείας[semigr ]

2. καλεί τον Πρόεδρο κ. Habibie να λάβει χωρίς καθυστέρηση μέτρα για την υλοποίηση των παλαιότερων υποσχέσεών του περί σεβασμού και προστασίας των ανθρωπίνων δικαιωμάτων[semigr ]

3. καταδικάζει κάθε χρήση βίας και καλεί τις ινδονησιακές αρχές να εφαρμόσουν μη βίαιες μεθόδους ελέγχου των μαζικών εκδηλώσεων και να προσαγάγουν στη δικαιοσύνη όσα μέλη των ινδονησιακών ενόπλων δυνάμεων διέπραξαν παραβιάσεις των ανθρωπίνων δικαιωμάτων[semigr ]

4. καλεί την Ινδονησιακή Κυβέρνηση να αποφύγει οποιαδήποτε χρήση βίας κατά των ειρηνικών διαδηλώσεων και να υλοποιήσει το συντομότερο την υπόσχεσή της περί διεξαγωγής ελεύθερων και δημοκρατικών εκλογών, ειδικότερα σε ό,τι αφορά τον εκδημοκρατισμό της Ινδονησίας, την διενέργεια δημοκρατικών εκλογών, το σεβασμό των ανθρωπίνων δικαιωμάτων, τη βελτίωση των συνθηκών διαβίωσης του πληθυσμού και την καταπολέμηση της διαφθοράς[semigr ]

5. καλεί εκ νέου την Ινδονησιακή Κυβέρνηση να λάβει τα αναγκαία μέτρα για την μεταρρύθμιση του οικονομικού συστήματος κατά τρόπον που να λαμβάνει υπόψη τις ανάγκες της πλειοψηφίας του πληθυσμού και καλεί την Επιτροπή και το Συμβούλιο να προσφέρουν την υποστήριξή τους στην Ινδονησιακή Κυβέρνηση για την υλοποίηση των αναγκαίων αυτών οικονομικών μεταρρυθμίσεων[semigr ]

6. καλεί επειγόντως την Επιτροπή και τα κράτη μέλη να προσφέρουν επειγόντως ανθρωπιστική βοήθεια, όπως π.χ. σκηνές, φάρμακα και τρόφιμα[semigr ]

7. καλεί τις ινδονησιακές αρχές να εντείνουν τις προσπάθειές τους ώστε οι επικείμενες εκλογές να είναι ελεύθερες και δίκαιες[semigr ]

8. καλεί το Συμβούλιο και την Επιτροπή να στηρίξουν τον εκδημοκρατισμό της Ινδονησίας[semigr ]

9. ζητεί να δοθεί στον λαό του Ανατολικού Τιμόρ η δυνατότητα να ασκήσει το δικαίωμά του για αυτοδιάθεση, μέσω δημοψηφίσματος που θα είναι υπό την αιγίδα του ΟΗΕ[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο στην Κυβέρνηση της Ινδονησίας, στην Υπάτη Αρμοστεία των Ηνωμένων Εθνών για τα Δικαιώματα του Ανθρώπου, στον Γενικό Γραμματέα της Επιτροπής των Ηνωμένων Εθνών για την Αποαποικιοποίηση και στο ASEAN.